ועדת הכלכלה, כנסת 19, פרוטוקול מספר 350, 2014-09-21 13:00

אבישי ברוורמן: אנחנו פותחים את הדיון בעניין פרוצדוראלי.

אבישי ברוורמן: מכיוון שהצבענו בפעם שעברה ואישרנו את בקשתה של חברת הכנסת שקד לדיון מחדש, ביקשתי בקשה לדיון מחדש בתקנה 11 בעניין ימי העבודה בשבוע הנדרשים למתן שירותי בטיחות במפעל - עניין הבטיחות הוא בראש מעייני - ובתקנה 584ב לעניין אישור מתן שירותי בטיחות בהיקף חלקי.

אבישי ברוורמן: אני מצביע על עצם הבקשה להעלות לדיון.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

אבישי ברוורמן: אני מזכיר לכם שסיימתי את הדיון שעבר בכך שהרושם שלי היה שנושא הבטיחות, שהיה הנושא המרכזי בתעבורה, פתאום קיבל איזו זווית שונה.

אבישי ברוורמן: שיווי המשקל הנוכחי לא מביא לבטיחות מספקת.

אבישי ברוורמן: יש מספיק תאונות קשות.

אבישי ברוורמן: מבחינה לא סטטיסטית מובהקת זה כפול אצל העצמאיים מאשר אצל השכירים.

אבישי ברוורמן: הייתה ועדה שמר יצחקי היה מעורב.

אבישי ברוורמן: החליטו להחמיר את הנושא לגבי הבטיחות כך שיהיו יותר אנשים ב"פול טיים".

אבישי ברוורמן: התחילו להיות כל מיני שינויים.

אבישי ברוורמן: אני מוכרח להגיד שאני מתפלא לפעמים על עוצמת הלחצים.

אבישי ברוורמן: אני כבר 8 שנים בכנסת.

אבישי ברוורמן: מה שנתקלתי לאחרונה הוא על גבול הבריונות.

אבישי ברוורמן: יש לי כתפיים רחבות.

אבישי ברוורמן: אני לא על כל דבר הולך למשטרה.

אבישי ברוורמן: אני לא אתייחס לנושאים האלה.

אבישי ברוורמן: ביקשתי בישיבה האחרונה ממר שיינין, שקיבל תפקיד לאומי שבו הוא מייצג את הציבור הכללי - הוא לא תחת שר כזה או אחר, אולי רק בעניין פורמאלי - שייצג את האינטרס של הציבור.

אבישי ברוורמן: כל כך הרבה אנשים העלו בפניי שהטבלה, שמספרה בכתובים - -

<איתי עצמון: התוספת ה-12שנמצאת בתקנה 11 לתקנות.

אבישי ברוורמן: הטבלה הזאת שמרשה לגבי משאיות ואוטובוסים - -

<אתי בנדלר: לגבי כלל סוגי כלי הרכב.

אבישי ברוורמן: אני מדבר כרגע על משאיות ואוטובוסים, ששם אדם יכול לא להיות ב"פול טיים" ל-100 רכבים.

אבישי ברוורמן: הצגתי את זה לאנשים שלא מעורבים.

אבישי ברוורמן: הם התחילו לצחוק.

אבישי ברוורמן: זאת הרי בדיחה עצובה כמה זמן לוקח לבן אדם.

אבישי ברוורמן: ד"ר שיינין אמר שהוא לוקח על עצמו לבדוק.

אבישי ברוורמן: אני מבין שהמנכ"ל שלו, מר בהירי דואני, פה.

אבישי ברוורמן: הם שכרו מהנדסת תעשייה וניהול שעשתה סקר בדברים האלה.

אבישי ברוורמן: אני רוצה לשאול את מר בהירי דואני.

אבישי ברוורמן: מה שנאמר לי מהדוח ומשיחות שהיו לי הוא שצריך "פול טיים" ל-35 משאיות - זה גם מספר גדול - כי אחרת זה מעלה את סכנת הבטיחות, וצריך "פול טיים" ל-45 אוטובוסים.

אבישי ברוורמן: אני אבקש ממר בהירי דואני להציג בפניי בצורה ברורה מה המסקנות של דוח התעשייה והניהול שד"ר שיינין ביקש לבצע.

<מרדכי בהירי דואני: אני בסך הכל 45, 48 ימים בתפקיד שלי.

<מרדכי בהירי דואני: בשם הרשות יציג את זה יובל פרידמן.

<יובל פרידמן: הנחנו ב-10 באוגוסט נייר על שולחן הוועדה.

אבישי ברוורמן: אתה מבין גם בבטיחות, לא רק בכספים?

<יובל פרידמן: ב-10 באוגוסט הנחנו נייר על שולחן הוועדה.

<יובל פרידמן: ביקשנו להמליץ 6 המלצות שכמכלול אנחנו חושבים שישפרו את רמת הבטיחות.

<יובל פרידמן: המלצה מס' 2 מדברת על יחס של משרה מלאה אחת של כל קצין בטיחות ל-35 כלי רכב כבדים.

<יובל פרידמן: באוטובוסים מדובר על 45.

אבישי ברוורמן: לכל 35 כלי רכב, שזה גם מספר גדול, צריך "פול טיים".

אבישי ברוורמן: נכון?

<יובל פרידמן: צריך משרה מלאה של קצין בטיחות.

<אתי בנדלר: זה על כלי רכבי כבדים או על אוטובוסים?

<יובל פרידמן: כלי רכב כבדים מעל 10 טון – 35 כלי רכב.

<יובל פרידמן: כשמדובר על אוטובוסים – 45.

אבישי ברוורמן: משרה מלאה.

<יובל פרידמן: אני מבקש לומר שזאת לא המלצה בודדת.

<יובל פרידמן: המלצה מרכזית נוספת, שהיא לאחר שנוכחנו שלא בהכרח יש לקצין הבטיחות כלים לעשות את הבדיקות המכאניות, היא לחייב אחת ל-60 יום בדיקה במכון רישוי או במוסך מורשה של הכלים האלה, לקבוע את זהות קצין הבטיחות מראש כך שאי אפשר יהיה כל כך בקלות להחליף אותו, ולהטיל אחריות אישית לבטיחות על מנכ"ל החברה.

<יובל פרידמן: בשולי הדברים צריך להגיד שהמצב שיש היום של 3 מפקחים על 3000 חברות בארץ הוא מצב שבו קשה מאוד לראות איך עושים פיקוח אפקטיבי על פעילות אותן חברות בהיבט הבטיחותי.

אבישי ברוורמן: אם אני מסכם לחברי הכנסת המלומדים – יושבים פה 4.

אבישי ברוורמן: אני מניח שיצטרפו עוד אחרים - אנחנו זקוקים למשרה מלאה ל-35 משאיות ולמשרה מלאה ל-45 אוטובוסים.

אבישי ברוורמן: מה קורה לרכבים אחרים?

<יובל פרידמן: לא בדקנו את זה.

<יובל פרידמן: הבקשה הייתה לבדוק את הנושא הספציפי הזה.

<יובל פרידמן: אפשר כמובן להרחיב את הבדיקה.

אבישי ברוורמן: אתם הרשות לבטיחות בדרכים.

אבישי ברוורמן: זה לא מעניין אתכם?

<יובל פרידמן: זה מעניין אותנו מאוד, אבל ספציפית נדרשנו לבדיקה הזאת.

<יובל פרידמן: אפשר להרחיב אותה.

חנא סוייד: אתה יכול להרחיב - לא ממש לפרט - ולהגיד לנו איך הגעתם לזה?

חנא סוייד: לפי איזו תיאוריה?

חנא סוייד: לפי איזו קונספציה?

חנא סוייד: לפי איזה כללים קבעם את ההתאמה הזאת בין מספר כלי הרכב למספר קציני הבטיחות?

חנא סוייד: אני אגיד לך ממה אני חושש.

חנא סוייד: אני הגעתי מהטכניון.

חנא סוייד: פעם יזמו מחקר גדול במכון הלאומי לחקר הבנייה בטכניון על גודל אופטימאלי של קבוצת עבודה בבניין.

חנא סוייד: עשו מחקר גדול.

חנא סוייד: בסוף הגיעו ל-7, שזה גודל הקבוצה האופטימאלי.

חנא סוייד: למה?

חנא סוייד: כי בפז'ו, ששימשה להסיע פועלים, ישבו 7 פועלים, אי אפשר היה יותר.

חנא סוייד: אני לא מאשים.

חנא סוייד: אולי תגיד לנו איך אתם עושים את ההתאמה הזאת.

<יובל פרידמן: התקנות הקיימות מדברות על 80 או 100 כלי רכב כבדים ל-6 ימי עבודה.

<יובל פרידמן: כשהתקנות מדברות על כלי רכב, הן מדברות על כלי הרכב ועל הנגררים.

<יובל פרידמן: אם יש משאית עם 2 נגררים, זה אותו דבר כמו 3 כלי רכב.

חנא סוייד: איך אתה עושה 1 ל-35?

חנא סוייד: למה לא 1 ל-50?

חנא סוייד: אם אתה לוקח את המצב הנוכחי של היום ועושה קורלציה בין מספר הרכבים בחברות השונות למספר העוסקים בבטיחות ברכבים, האם יש איזו שהיא קורלציה בין 1 ל-35?

חנא סוייד: האם כתוצאה מהקביעה הזאת יהיו לנו יותר מידי קצינים עבור הרכבים הקיימים, או שיהיה צורך להכניס על מנת להתאים 1 ל-35?

<יובל פרידמן: הבדיקה הזאת נעשתה לא לפי השאלה מה קורה בשוק.

חנא סוייד: לפי מה?

חנא סוייד: זה מה שאני שואל.

אבישי ברוורמן: מדוע לא הבאת לכאן את המהנדסת כדי שתענה על השאלות?

<יובל פרידמן: המהנדסת היא סוג של יועצת.

<יובל פרידמן: אפשר לקבל את המלצתה, אפשר לא לקבל את המלצתה.

אבישי ברוורמן: על השאלות האלו אתה לא יודע לענות.

<יובל פרידמן: בדקו את אוסף המטלות שיש לקצין בטיחות לפי התקנות.

<יובל פרידמן: ניסו להעריך בישיבה של קציני בטיחות כמה זמן לוקחות המטלות האלו, כמה זמן אפשר לעשות אותן בצורה נאותה.

<יובל פרידמן: המסקנה הייתה שלבוא ולקבוע היום 1 ל-100 כלי רכב זה לא הגיוני.

אבישי ברוורמן: זה כבר ברור.

אבישי ברוורמן: חצי מהאנשים ששואלים אותנו את השאלות האלו אמרו שזאת פשוט בדיחה.

<יובל פרידמן: אמרנו את זה בישיבה הקודמת.

אבישי ברוורמן: אין לך תשובה, מה שנקרא פסק דין מדעי.

<יובל פרידמן: עשו בדיקת עומסים לאותן מטלות.

<יובל פרידמן: זה הכי פשוט בעולם.

אבישי ברוורמן: מהנדס תעשייה וניהול בדק כמה זמן לוקח לבדוק.

אבישי ברוורמן: הוא הגיע למסקנה לגבי 35 משאיות.

<ג'קי יעקב לוי: זה, לפי דעתי, יכביד על המשק.

<ג'קי יעקב לוי: לא יהיו לנו כל כך הרבה קציני בטיחות לטפל במשאיות.

אבישי ברוורמן: תסביר לי מה אתה היית עושה.

<לאה ורון: מה יכביד על המשק?

אבישי ברוורמן: איפה היית חותך את הקו האדום?

<ג'קי יעקב לוי: קצין בטיחות מטפל היום ב-120 משאיות מנועיות, זאת אומרת, ב-120 רכבים מנועים, כאשר בנוסף, תיאורטית, במידה ויש לו רישיון נהיגה מתאים, על עוד 120 נגררים.

<ג'קי יעקב לוי: תיאורטית זה אומר 240.

אבישי ברוורמן: כמה זמן הוא עובד? 5 דקות על משאית?

<ג'קי יעקב לוי: המצב, לצערי, לא טוב.

<ג'קי יעקב לוי: בוועדה שעמדתי בראשה המלצתי לשנות.

<ג'קי יעקב לוי: לפי דעתי 35 משאיות זה מעט.

<ג'קי יעקב לוי: אם היה אפשר משהו בסביבות ה-50, אני חושב שזה היה יותר סביר ומקל על המשק.

חנא סוייד: מה זאת אומרת "מקל על המשק"?

חנא סוייד: יש כאן יותר מקום לאנשים לעבוד.

אבישי ברוורמן: שישכרו אנשים.

חנא סוייד: תעסוקה זה דבר טוב.

אבישי ברוורמן: יש פה כלכלנים.

אבישי ברוורמן: ברגע שיש ביקוש, תוך שנייה - - מה, חסרים אנשים?

אבישי ברוורמן: הביקוש וההיצע לא מדאיג אותי.

אבישי ברוורמן: גמישות ההיצע פה מאוד גבוהה.

<ג'קי יעקב לוי: אין לי ספק שהתפקוד יהיה הרבה יותר טוב מאשר היום.

חנא סוייד: זאת בשורה לקציני בטיחות.

אבישי ברוורמן: נכון, לפחות שההיצע יעלה לא רק באמצעות מתווכים.

<אתי בנדלר: יש רק בעיה אחת.

<אתי בנדלר: השר לא מציע את היקף העסקה הזה אלא היקף אחר.

<אתי בנדלר: התקנות הן של השר, לכן צריך לשמוע את עמדת מנכ"ל המשרד.

<עוזי יצחקי: יש עמדה.

אבישי ברוורמן: הכנסת סוברנית.

<עוזי יצחקי: העמדה היא עמדה שבאה לידי ביטוי בנוסח התקנות.

<עוזי יצחקי: אלו התקנות שהגשנו.

<עוזי יצחקי: בכל דבר אחר תידרש בדיקה, כי אפשר להגיד 25,50 ו-35.

<עוזי יצחקי: התבססנו בתקנות שהגיש השר על מספר ועדות.

<עוזי יצחקי: מספר מנכ"לים לפניי בחנו את זה.

<עוזי יצחקי: הטבלה מייצגת את עמדת משרד התחבורה.

אבישי ברוורמן: אתה בעל מקצוע.

<עוזי יצחקי: לא, אני לא בעל מקצוע, אני מנהל.

אבישי ברוורמן: אתה אמנם מנהל, אבל אתה מכיר את הנושאים האלה.

אבישי ברוורמן: כשבאים כל כך הרבה אנשים ואומר האיש האחראי מהמשרד שלך, ג'קי לוי, שזאת בדיחה ללכת על המאה ומשהו, שאנשים בודקים - -

<לאה ורון: זה 240.

אבישי ברוורמן: כששאלתי ברשות לבטיחות את מי שעשה את העבודה, הוא אמר לי ש-35 זה הקו האדום, מעל זה זאת בדיחה.

אבישי ברוורמן: לקחו מהנדסת תעשייה וניהול שלא תלויה בקבלן קולות, בשר או במישהו.

אבישי ברוורמן: היא עשתה עבודה מקצועית ואמרה שהיא חותכת את זה ל"פול טיים" ב-35 וב-45 למען הבטיחות.

אבישי ברוורמן: האם כנסת ישראל לא צריכה להתייחס לדברים האלה?

<עוזי יצחקי: זכותה להתייחס.

<אתי בנדלר: המסמך הזה של הרשות לבטיחות בדרכים הוגש ב-10 באוגוסט.

<אתי בנדלר: האם מאז יצא לכם לשקול ולבחון את הנושא הזה?

<עוזי יצחקי: בהחלט שקלנו, בחנו, קיימנו מספר דיונים.

<עוזי יצחקי: מצאנו לנכון להשאיר את זה כמות שזה.

<עוזי יצחקי: אני חושב שבהמלצה באו לידי ביטוי הרבה מאוד איזונים ושיקולים כאלה ואחרים.

<אתי בנדלר: איזה פרמטרים הבאתם בחשבון פרט לנושא הבטיחות?

<אבנר פלור: יש עוד שני נושאים שהובאו שהם נושאים חדשים שלא היו קודם לכן.

<אבנר פלור: אנחנו הולכים לתקן את תקנות התעבורה ולחייב בדיקה בטיחותית במכון או במוסך.

<אבנר פלור: אנחנו כן נבדוק.

<אבנר פלור: לקצין הבטיחות אין את כל הציוד והמכשור לבדיקה.

<אבנר פלור: זה לא הובא בפני הוועדה.

<אבנר פלור: חלק מעבודת קצין הבטיחות זה בדיקת הנהג.

<אבנר פלור: בדיקת הנהג תיעשה בצורה ממוחשבת.

<אבנר פלור: קציני הבטיחות יקבלו את הכל "און ליין".

<אבנר פלור: זה יצמצם את זמן העבודה שלהם.

<אבנר פלור: אלה שני הנושאים שנלקחו בחשבון.

אבישי ברוורמן: יפה מאוד, רק תשפרו כמה שיותר.

אבישי ברוורמן: כל זמן שהדברים משפרים את הבטיחות – נהדר.

יעקב אשר: גם מפקחים צריך להוסיף.

יעקב אשר: יש 3 מפקחים.

<עוזי יצחקי: חבר הכנסת אשר, ציינתי את זה.

<עוזי יצחקי: לא צריך לצאת מפרופורציות.

<עוזי יצחקי: אם תסתכלו על דברים אחרים תראו 3,4 מפקחים.

<עוזי יצחקי: אנחנו בוחנים אפשרות של פיקוח חיצוני , כמובן בלי סמכויות סטטוטוריות.

<עוזי יצחקי: אם אנחנו מסתכלים על כמות האנשים, על כמות המפקחים ועל כמות המפוקחים בתחומים מקבילים אחרים, אני חושב שהדבר סביר.

<עוזי יצחקי: נדרש שיפור.

<עוזי יצחקי: אנחנו נעשה אותו.

אבישי ברוורמן: אני עובד אישית עם משרד התחבורה, אני חושב, יותר מכל המשרדים מבחינת הקצאת הזמן.

אבישי ברוורמן: אני מוביל הרבה מאוד רפורמות.

אבישי ברוורמן: מאוד מפריע לי לשמוע שהאיש הבכיר במשרד התחבורה בנושא הבטיחות מדבר על מצב ש- 120 כלי רכב כבדים פלוס 120 נגררים, שזה המצב היום – קשה לי להאמין שהוא אומר את זה מפיו בלבד – הם בתחום אחריותו של אדם אחד בלבד.

דוד צור: אמרנו שזה לא ריאלי, אמרנו שזה לא הגיוני.

אבישי ברוורמן: זה פשוט מבייש אותי.

דוד צור: זה מזכיר לי את הקו האדום של הכנרת, שכל פעם במקום להתכוונן אליו פשוט הזיזו אותו.

דוד צור: ג'קי , עם כל הרצון שלך לקחת הצעה שאפשר לעמוד בה, זה לא ריאלי לעלות למעלה לכמות כזאת של כלי רכב.

דוד צור: חוץ מזה, מה שאומר חבר הכנסת אשר לגבי 3 פקחים זה בלתי אפשרי.

דוד צור: אולי תעשו נע"תים כאלה, אנשים שמפקחים במקומות אחרים שיוכלו לפקח על קציני הבטיחות.

דוד צור: אפשר למצוא פתרונות יצירתיים.

דוד צור: אני לא נכנס לכם בעניין הזה.

דוד צור: גם אתה לא יכול לישון רגוע ממצב כזה.

אבישי ברוורמן: חבר הכנסת צור, אתה יושב-ראש ועדת המשנה בנושאים האלה.

אבישי ברוורמן: אני יודע שאתה בודק את נושא הבטיחות.

אבישי ברוורמן: כולנו פה בשביל הבטיחות.

דוד צור: אמרתי את דעתי בפעמים קודמות.

דוד צור: היא באה רק מהזווית הזאת של הבטיחות.

דוד צור: ראיתי את הדוח שלכם, קראתי אותו כמה פעמים בעבר.

דוד צור: יש פער בין הנתונים שאתם מציגים לשורה התחתונה.

דוד צור: מהנתונים שאתם מציגים פה עולה קשר סטטיסטי מובהק.

דוד צור: יש פה פרופסור לסטטיסטיקה.

אבישי ברוורמן: בעין בלתי מזוינת ברור שיש קשר.

דוד צור: אפילו אדם שלא מבין בסטטיסטיקה כמוני רואה פה מובהקות ברורה בקשר בין המעורבות של המשאיות, כלי הרכב הכבדים והפעילות של קציני הבטיחות בתוך הסקטור, למרות שהקורלציה היא לא חד משמעית בגלל העדר העבודה של קציני הבטיחות - אני לא אומר את זה – בתאונות דרכים קטלניות.

דוד צור: זה מובן.

דוד צור: דיברנו על זה בוועדה.

דוד צור: כל תאונה שם זאת תאונה עם פוטנציאל קטלני.

דוד צור: השורה התחתונה שחסרה לנו כגורם מקצועי היא שתבואו ותגידו שאתם רוצים ששיטת העסקה, כמות הרכבים וכן האלה ישקפו רצון לבטיחות.

<עוזי יצחקי: חבר הכנסת צור, הדגשתי בדיון קודם שלא מצאנו מובהקות.

<עוזי יצחקי: אף אחד במשרד התחבורה לא יכול לעמוד מאחורי העניין הזה.

<עוזי יצחקי: נתתי גם דוגמאות.

<עוזי יצחקי: יש קצינים שמועסקים בחברות עצמן – זה מעדות אישית - שהם מצוינים, מעולים, בעלי משקל בתוך החברה, יש כאלה שבאים - -

דוד צור: זה עניין פרסונאלי.

<עוזי יצחקי: יש כאלה שכשהם אומרים לבעל החברה להחליף צמיג, הוא מעיף אותם מהחדר.

דוד צור: כשכיר בחברה.

<עוזי יצחקי: יש כאלה עצמאיים שהם מצוינים, יש כאלה שהם טובים.

<עוזי יצחקי: אין מובהקות, אין נתונים אמפיריים ואין שום דבר שאפשר לבוא ולנתח.

<עוזי יצחקי: אנחנו אומרים את זה בידיים נקיות.

חנא סוייד: אני רק רוצה להגיד שבדקתי.

חנא סוייד: הוצגו כאן באחת הישיבות תוצאות לגבי מעורבות בתאונות דרכים, כמה רכבים נבדקים על ידי קצין בטיחות כזה.

חנא סוייד: אני בדקתי את זה סטטיסטית.

חנא סוייד: אין מובהקות סטטיסטית, הכל זה מה שנקרא "צאנס", הכל זה הסתברות.

חנא סוייד: אני בהחלט מסכים שאין קשר - -

אבישי ברוורמן: סטטיסטית זה נכון.

אבישי ברוורמן: כשאתה מסתכל בעין בלתי מזוינת ואתה רואה שבמצב הקיים יש רק 3 מפקחים ומספר התאונות הוא כפול אצל העצמאיים, זה אומר דרשני.

אבישי ברוורמן: אם אני אלך להעביר את ההחלטות, כולל בנק ישראל, על כל הממצאים שיש לנו מובהקות סטטיסטית, מעולם לא תעביר פה החלטה אחת.

אבישי ברוורמן: יש בעיית זיהוי באקונומטריקה.

אבישי ברוורמן: יש בה כל כך הרבה משתנים.

אבישי ברוורמן: ככה לא מקבלים החלטות.

אבישי ברוורמן: מקבלים החלטות לפי ה"קומון סנס" וההתרשמות של חברי הכנסת לאור הנתונים והמצב.

אבישי ברוורמן: אף אחד לא מעביר דברים לפי מובהקות סטטיסטית טוטאלית.

חנא סוייד: אני התייחסתי רק לשיטת ההעסקה, לא להיקף.

חנא סוייד: להיקף העסקה יש השלכות על רמת הבטיחות.

חנא סוייד: אין ספק.

חנא סוייד: אני דיברתי על שיטת העסקה, אם זה עובד שכיר או לא שכיר.

חנא סוייד: לפי התוצאות שהוצגו כאן אין מובהקות סטטיסטית לא לזה ולא לזה.

יעקב אשר: יש הבדל קטן ודק.

יעקב אשר: אני מסכים שאי אפשר לזהות דברים בצורה ברורה.

יעקב אשר: כולנו התרשמנו כאן מכל הנתונים שהיו.

יעקב אשר: לא עשינו את העבודה שאתה עשית.

חנא סוייד: אני עשיתי.

יעקב אשר: אני מקבל את מה שאתה אומר.

יעקב אשר: יש כאן שאלה שעומדת.

יעקב אשר: ברור שאם קצין הרכב הוא קצין רכב טוב, אז בוודאי שבאותה חברה שהוא עובד הכל יהיה בסדר.

יעקב אשר: אם הוא אדם אחראי , טוב ולא מעיף את הבוס שלו מהחלון , אז הכל בסדר.

יעקב אשר: אין בעיה בשיטת העסקה הזאת.

יעקב אשר: הבעיה שיכולה להיות שיטתית זה אם נהפוך את הדבר הזה למשהו שרק הולך לחברות, כאשר אז השיקולים הם אחרים מבחינת הרצון של כל חברה וחברה להקיף כמה שיותר חברות ולגדול.

יעקב אשר: יש בעיה מהותית מהשיטה הזאת.

יעקב אשר: לבעיה האישית אם קציני בטיחות עושים את עבודתם נאמנה או לא, לפחות אלה שעובדים וחיים באותה חברה ואכפת להם שהכל יהיה בסדר - - הערתי על הנושא של הפיקוח.

יעקב אשר: לא בדקתי מספרים.

יעקב אשר: כל מספר זוכה.

יעקב אשר: יכול להיות שתגיד לי 8 ואני אגיד לך שזה מעט מידי.

יעקב אשר: בוודאי שבדבר מהסוג הזה חייב להיות פיקוח שעובר.

יעקב אשר: אותו פיקוח יהיה על אותם אנשים, על אותם קצינים שלא עושים את עבודתם נאמנה.

יעקב אשר: אין חפים מטעויות או חפים מכאלה שהם בטלנים או לא אחראים.

יעקב אשר: הבעיה היא בשיטה.

יעקב אשר: ברור שהשיטה הזאת של "אאוט סורסינג" לא הולכת לפתור את הבעיות, אולי הפוך.

<יובל פרידמן: זה שלא נמצא קשר, לא אומר שהוא לא קיים.

<יובל פרידמן: אם היינו מוצאים קשר, היינו שמחים להניח אותו על השולחן ולהגיד שמצאנו קשר.

<יובל פרידמן: אנחנו לא מצאנו.

יעקב אשר: לא בטוח שהייתם שמחים, אבל הייתם מניחים.

<יובל פרידמן: להגיע לקשר ברור בין רמת בטיחות לאיזה שהוא משתנה זה דבר שהוא הישג.

<יובל פרידמן: אנחנו מדברים על הנסועה של אותם כלי רכב.

<יובל פרידמן: הם מעורבים פי 2 מאשר החברות גדולות.

<יובל פרידמן: נסועה של הרכבים בחברות קטנות זה 52% מהנסועה.

<יובל פרידמן: בחברות שיש 6 כלים ומעלה זה 48% מהנסועה.

<יובל פרידמן: כשהמספרים הם 66 ו-34 זה לא מובהק סטטיסטית.

אבישי ברוורמן: כן, אבל 66 ו-34 זה משמעותי.

אבישי ברוורמן: רוב ההחלטות פה מתקבלות על זה.

אבישי ברוורמן: ג'קי, אתה עומד לסיים את תפקידך.

<ג'קי יעקב לוי: שנה הבאה.

אבישי ברוורמן: אני מברך אותך.

אבישי ברוורמן: ראית את כל השחקנים ואת כל הדיבורים.

אבישי ברוורמן: האם אתה יכול לתאר לי מה קורה בשוק, מה היה בעבר בתאונות, איפה פה ואיפה שם, הכל בלי מובהקות סטטיסטית?

אבישי ברוורמן: אין אדם שיש לו ניסיון וידע לגבי כל השחקנים שהיו פה והעבר שלהם כמוך.

אבישי ברוורמן: תן לנו פרק היסטורי.

אבישי ברוורמן: אנחנו נקבל החלטה.

אבישי ברוורמן: יש לנו החלטה לגבי הבטיחות, מה צריך משרה מלאה, צורת העסקה.

אבישי ברוורמן: הכנסת היא ריבונית.

<ג'קי יעקב לוי: לגבי התאונות, הרשות הלאומית הפיצה בעבר איזה סמך עם אחוזים כאלה לכאן ולכאן.

<ג'קי יעקב לוי: לגבי הפעילות, אני יכול לומר בוודאות שהכל תלוי בדמותו של קצין הבטיחות.

<ג'קי יעקב לוי: ישנם עצמאיים שעושים את עבודתם נאמנה, ישנם שכירים שעושים את עבודתם נאמנה.

<ג'קי יעקב לוי: אי אפשר לקבל החלטות כאלו ואחרות.

<ג'קי יעקב לוי: איפה הבעיה?

<ג'קי יעקב לוי: כאשר קצין הבטיחות הוא חלק מהמפעל, על כל תזוזה שלו הוא חייב לדווח למנכ"ל, לסמנכ"ל.

<ג'קי יעקב לוי: יש לו ממונה.

<ג'קי יעקב לוי: על כל רכב שהוא מכניס לתיקון יש הזמנת תיקון, יודעים היכן הוא, מתי, כמה שילמו.

<ג'קי יעקב לוי: לצערי, לעצמאיים אין זמן להתפנות לזה.

<ג'קי יעקב לוי: העצמאי צריך את החותמת החודשית.

<ג'קי יעקב לוי: אני עושה ביקורות.

<ג'קי יעקב לוי: כשאני מבקש חשבונות תיקון, אומרים לי שאין.

<ג'קי יעקב לוי: אני אומר, איך אתם יכולים לוודא שהאוטו תקין אם אין חשבוניות?

<ג'קי יעקב לוי: 4 שנים האוטו לא היה במוסך, איך אתה יכול?

<ג'קי יעקב לוי: האחריות של בעל החברה, בעל הרכב וכך הלאה.

אבישי ברוורמן: האם בעלי החברה ננזפו בעבר, היו עבירות בדברים האלה?

אבישי ברוורמן: אתה יכול לפרט?

<ג'קי יעקב לוי: ב-3 השנים האחרונות עשינו כמעט 20 שימועים.

<ג'קי יעקב לוי: לצערי, 80% זה המשרדים העצמאיים.

אבישי ברוורמן: 80% מהעבירות זה המשרדים העצמאיים.

<ג'קי יעקב לוי: מהשימועים.

<ג'קי יעקב לוי: על מה?

<ג'קי יעקב לוי: הם עובדים במפעלים ללא כתב מינוי.

<ג'קי יעקב לוי: הוא בא ומציע את שירותיו.

<ג'קי יעקב לוי: אני לא יודע.

<ג'קי יעקב לוי: אני שולח מכתב אכיפה לחברה.

<ג'קי יעקב לוי: אני אומר להם: חבר'ה, אתם צריכים להעסיק קצין בטיחות.

<ג'קי יעקב לוי: הם אומרים לי: מה אתה רוצה?

<ג'קי יעקב לוי: יש לנו כבר 4 חודשים קצין בטיחות.

<ג'קי יעקב לוי: הם מוגבלים בכמויות.

<ג'קי יעקב לוי: הם עובדים מעל ומעבר.

<ג'קי יעקב לוי: הם מנצלים את זה שאין לי כוח אדם.

<ג'קי יעקב לוי: אני לא יכול להגיע אליהם.

אבישי ברוורמן: כיוון שאתה לא יכול לאכוף יש הפקר פטרושקה.

<ג'קי יעקב לוי: זה המצב.

<ג'קי יעקב לוי: יש גם משרדים טובים שעובדים על פי הנהלים, על פי התקנות ואין לי טענות אליהם, אבל קשה.

אבישי ברוורמן: כל ועדת סגיס וכל הדברים האלה היו כדי שאנשים יעשו יותר "פול טיים" ויהיו במקום.

אבישי ברוורמן: זה הפך פתאום לדיון לגמרי שונה.

<ג'קי יעקב לוי: נכון.

<ג'קי יעקב לוי: ועדת סגיס וגם הוועדה שעמדתי בראשה שעבדה 3 שנים ביקרה במפעלים.

<ג'קי יעקב לוי: היינו גם במשרדים עצמאיים.

אבישי ברוורמן: אני רואה שיש פה שני נושאים.

אבישי ברוורמן: הנושא הראשון הוא היקף החלקיות של העסקה של קציני הבטיחות ביחס למספר כלי הרכב כפי שהמשרד מציע.

אבישי ברוורמן: זה לא מקובל עלי.

אבישי ברוורמן: אני אעלה את זה בוועדה.

אבישי ברוורמן: בשביל זה יש רביזיה.

אבישי ברוורמן: כשראיתי את זה והרמתי את האצבע, אני לתומי חשבתי שהדבר הזה נעשה בצורה מקצועית.

אבישי ברוורמן: אתה מדבר פה על 240 כלי רכב שמישהו בודק "פול טיים".

אבישי ברוורמן: אני מבין שזה חלק מההפקרות שישנה היום בנושא הבטיחות.

אבישי ברוורמן: לאור זה דרשתי מד"ר שיינין, שייתן במהירות האפשרית עבודה.

אבישי ברוורמן: הוא שכר מהנדסת תעשייה וניהול שעשתה עבודה על-מנת למצוא.

אבישי ברוורמן: במסקנות הם הלכו לקולא.

אבישי ברוורמן: אם זה היה לחומרה, בית שמאי, זה היה 20.

אבישי ברוורמן: הלכו לקולא בכך שב-35 משאיות צריך "פול טיים", באוטובוסים - 45.

אבישי ברוורמן: אני מציע שיהיה תיקון לטבלה הזאת בהתאם להמלצות מהנדסת התעשייה והניהול של הרשות הלאומית לבטיחות בדרכים.

אבישי ברוורמן: אני מציע להצביע על זה.

<קריאה: גם לגבי הבדיקות המלצנו.

<עוזי יצחקי: זה שונה ממה שהגיש השר.

<עוזי יצחקי: זה נוסח שונה.

<עוזי יצחקי: אנחנו לא יכולים - -

אבישי ברוורמן: תסלח לי, זאת כנסת.

אבישי ברוורמן: תעשה מה שאתה רוצה.

<עוזי יצחקי: אני הולך להתייעץ.

אבישי ברוורמן: אני מעלה את זה להצבעה.

אבישי ברוורמן: לאחר הנושא הזה נצביע על חוזה העסקה.

<עוזי יצחקי: יש פה דברים שהם שינוי מהבקשות שהגשנו.

<עוזי יצחקי: בכדי שלא נפספס או נחמיץ את העבודה הטובה שעשתה פה הוועדה ואישרה את רוב הסעיפים, אולי כדאי בשלב הזה לפצל את כל מה שאושר ולדון בהמשך בנפרד.

יצחק וקנין: מחכים שאבישי ברוורמן יתחלף בראשות הוועדה.

אבישי ברוורמן: שימצאו מישהו אחר.

אבישי ברוורמן: שימצאו איזו שהיא בובה.

אבישי ברוורמן: אנחנו מדברים על סעיף 11, עמוד 8.

<דרור וגשל: השינוי של הטבלה הזאת, אדוני היושב-ראש, הוא תנאי להתקנת כל התקנות כולן?

<דרור וגשל: אם הטבלה לא תאושר - -

<אתי בנדלר: הוועדה מבקשת לדון בתקנות האלו ולקבל החלטות בקשר אליהן.

<אתי בנדלר: אם בשלב מאוחר יותר השר יפנה בכתב ויבקש פיצול של התקנות, היושב-ראש ישקול אם הוא מעמיד את זה על סדר יום הוועדה.

<אתי בנדלר: אני מציעה שמכתב האישור יושהה בכל מקרה למספר ימים, כדי לאפשר לשר - -

אבישי ברוורמן: אני רוצה להכניס לטבלה את מה שהרשות לבטיחות בדרכים אישרה או המליצה.

אבישי ברוורמן: לגבי משאיות אנחנו שמים את הקו האדום ל"פול טיים ג'וב", להעסקה מלאה, ב-35 משאיות, לגבי אוטובוסים – 45.

<לאה ורון: מדובר בטבלה השנייה הרוחבית.

אבישי ברוורמן: O4,O3,N3,N2.

<אבנר פלור: בכל המשקלים.

<אבנר פלור: מ-N2 ומעלה?

<אתי בנדלר: הטבלה הראשונה שמדובר בה ב-N1 אלה כלי רכב פרטיים, נכון?

<אבנר פלור: נכון.

<אתי בנדלר: אנחנו לא מדברים על הטבלה הזאת.

אבישי ברוורמן: בפרטיים אנחנו לא נוגעים.

<אתי בנדלר: אנחנו מדברים על הטור הרוחבי השני, על O4,O3,N3,N2.

<אתי בנדלר: האם כל אלה אוטובוסים?

<שרית זוכוביציקי-אור: לא.

<אתי בנדלר: איזה מהם אוטובוסים?

<אבנר פלור: N2 זה מ-3.5 עד 12 טון.

<אתי בנדלר: זאת אומרת שזה חל?

<אבנר פלור: זה משאית.

<אבנר פלור: השאלה מאיזה משקל?

<אבנר פלור: האם בכל המשקלים?

<אבנר פלור: N2 זה מ-3.5 עד 12 טון.

<אתי בנדלר: רכב כבד, משאית?

<אבנר פלור: כן, משאית.

<אבנר פלור: N3 זה רכב מסחרי מעל 12 טון.

<אתי בנדלר: ברור שאנחנו מדברים על N2 ועל N3.

<אתי בנדלר: תזכיר לנו מה זה O3 ו-O4.

<אבנר פלור: O3 זה מעל 3.5.

<אתי בנדלר: אז שוב אנחנו מדברים על כך שזה חל כי הם המליצו על 3.5 טון.

<אתי בנדלר: מה זה O4?

<אבנר פלור: O4 זה מעל 10 טון.

<אתי בנדלר: אנחנו מדברים על כל הטבלה.

<אתי בנדלר: יש פה גם אוטובוסים?

<אתי בנדלר: איפה האוטובוסים נכנסים?

<שרית זוכוביציקי-אור: הוועדה אישרה "ואוטובוס".

<אתי בנדלר: צריכים לעשות הפרדה.

<יובל פרידמן: כלי רכב שכתובים היום בתקנות כוללים גם גרורים.

<יובל פרידמן: אנחנו מדברים על מנועים.

<אתי בנדלר: אתם לא מדברים על גרורים?

<יובל פרידמן: את הגרורים לא סופרים.

אבישי ברוורמן: מורידים את הגרורים.

אבישי ברוורמן: זאת ההכפלה שהייתה.

<אתי בנדלר: ב-O3 וב-O4 לא יחול שינוי.

<אתי בנדלר: מה שיחול בו שינוי זה N2 ו-N3.

<אתי בנדלר: כאן אנחנו מבקשים לראות.

<אתי בנדלר: בין 1 ל-2 ימי העבודה לשבוע הנדרשים לפיקוח יהיה חצי.

<אתי בנדלר: אני מדברת על הטור הרוחבי השני, שכולל היום גרורים וכלי רכב כבדים מ-3.5 טון ואילך.

<אתי בנדלר: בישיבה הקודמת - מה שכרגע פתוח לדיון מחדש - חלו שינויים לעומת מה שהמשרד הציע.

<אתי בנדלר: אלה שינויים שהבנתי שבזמנו הסכמתם להם.

<אתי בנדלר: השינויים שהוועדה הצביעה עליהם בישיבה הקודמת: בין 1-2 יהיה חצי, בין 3 ל-20 יהיה 1, מ-21 ל-40 יהיה לפי מה שנשאר.

חנא סוייד: נוספה קטגוריה אחת.

<אתי בנדלר: נוספה קטגוריה.

<אתי בנדלר: זה לא יהיה מ-3-20, זה יהיה מ-3 ואילך.

<אתי בנדלר: אנחנו מוציאים כרגע את האוטובוסים.

<אתי בנדלר: קראתי מה שהוועדה אישרה עד עכשיו.

<אתי בנדלר: זה חל על אוטובוסים, על גרורים ועל כלי רכב כבדים מ-3.5 טון ואילך.

<אתי בנדלר: מכאן ואילך יהיו השינויים.

<אתי בנדלר: את האוטובוסים נשים לרגע בצד.

<אתי בנדלר: לגבי כלי רכב כבדים מ-3.5 טון - -

<יובל פרידמן: אנחנו מדברים על מעל 10 טון.

<יובל פרידמן: יכול להיות גם 12.

<אתי בנדלר: אין סיווג כזה.

<יובל פרידמן: יש היום סיווג של 12.

<יובל פרידמן: אפשר לשים את זה ב-12.

<אתי בנדלר: איפה הסיווג של ה-12?

<איתי עצמון: זה רק N3.

<איתי עצמון: N3 זה רכב הובלה שמשמש להוראת נהיגה במשקל מעל 12 טון.

<אתי בנדלר: זה רק להוראת נהיגה.

<אתי בנדלר: זה לא רלוונטי.

<אבנר פלור: N3 זה מעל 12 טון.

<שרית זוכוביציקי-אור: אתם מתעכבים על סיווג המשנה.

<שרית זוכוביציקי-אור: רכב N זה רכב מנועי מסחרי.

<שרית זוכוביציקי-אור: N3 זה רכב N שמשקלו הכולל המותר עולה על 12 אלף ק"ג.

<אתי בנדלר: סיווג המשנה לא רלוונטי לנו?

<שרית זוכוביציקי-אור: לא.

<אאתי בנדלר: אוקי, מתייחסים רק לסיווג ראשי.

<אאתי בנדלר: אתם משנים את הסיווג שלכם כשאתם מדברים על העסקה של קצין בטיחות לכל 35 כלי רכב.

<יובל פרידמן: גרורים לא ייספרו.

אבישי ברוורמן: רק כלי רכב.

אבישי ברוורמן: בעבר זה היה כפול, כי כשהיה כתוב 100 זה היה 200.

<אתי בנדלר: אנחנו מדברים על רכב שמסווג כ-N3 בלבד, דהיינו רכב N שמשקלו הכולל המותר עולה על 12 אלף קילוגרם.

<אתי בנדלר: זה החריג היחידי הראשון לטבלה הרוחבית הזאת.

<אתי בנדלר: תיווסף טבלה נוספת לגבי אוטובוסים.

<אתי בנדלר: לכל 45 אוטובוסים תהיה חובת התקשרות עם קצין בטיחות אחד במשרה מלאה של 5 ימים.

<דרור וגשל: התיקון הזה לא אומר את זה.

<דרור וגשל: אני חושב שיש פה איזו שהיא אי הבנה.

<דרור וגשל: הטבלה הזאת לא קובעת כמה קציני בטיחות יהיו לכלי רכב.

<דרור וגשל: זה לא מה שהיא קובעת.

דוד צור: היא קובעת היקפי משרה.

<דרור וגשל: אפילו את זה לא ממש.

<דרור וגשל: היא קובעת היקפי משרה רק לקצין בטיחות שמבקש לעבוד בחלקיות משרה או מבקש לעבוד במפעל נוסף.

אבישי ברוורמן: בסדר, אבל משתמשים בזה.

אבישי ברוורמן: צריך להיות לזה היגיון.

<דרור וגשל: גם אם הטבלה תתוקן לפי הצעת הוועדה ועכשיו יהיה מפעל עם 80 כלי רכב כבדים, הטבלה הזאת לא משפיעה על השאלה כמה קציני בטיחות - -

אבישי ברוורמן: למה?

<אתי בנדלר: יש תקנה אחרת שקובעת את זה?

<דרור וגשל: כן, אבל היא לא עומדת לדיון.

<אתי בנדלר: איפה?

אבישי ברוורמן: אנחנו נפתח אותה.

<דרור וגשל: 580.

<אתי בנדלר: זאת תקנה 580 שיש לגביה בקשה לדיון מחדש.

<אתי בנדלר: אנחנו נעשה אחר כך התאמה.

<אתי בנדלר: לגבי האוטובוסים, על כל 45 אוטובוסים קצין בטיחות אחד.

אבישי ברוורמן: וקצין בטיחות אחד על 35 משאיות.

אבישי ברוורמן: מי בעד?

אבישי ברוורמן: מי נגד?

אבישי ברוורמן: בעד – פה אחד

אבישי ברוורמן: נמנעים –אין

<אתי בנדלר: האם לגבי יתר הפרטים בטבלה הזאת מישהו מציע איזה שהוא שינוי?

<אתי בנדלר: אם אין שינויים נוספים, אני מציעה לאשר את התוספת ה-12 בשינויים שהוחלט עליהם.

יעקב אשר: הייתי מבקש שתהיה התייחסות של הרשות הלאומית.

יעקב אשר: כמו שהיא התייחסה למשאיות ולאוטובוסים, שתהיה התייחסות לרכבים אחרים.

אבישי ברוורמן: אני חושב שאם יהיה מסמך של הרשות הלאומית לבטיחות בדרכים על דברים אחרים כמו המסמך הזה שהבהיר בצורה מאוד ברורה שהמספרים שהיו כאן הם מספרים שאינם מבטיחים בטיחות, אני בטוח שכבוד השר, שהוא אדם אחראי, ילך ויפעל וידאג כדי לשנות את הדברים האלה.

אבישי ברוורמן: קחו את מהנדסת התעשייה והניהול לדברים האלה.

<יובל פרידמן: כל קבוצה.

אבישי ברוורמן: כן, כל קבוצה.

אבישי ברוורמן: אני מודה לכם על הדבר הזה.

יעקב אשר: יש שם גם אמבולנסים ודברים כאלה.

אבישי ברוורמן: הם יודעים.

אבישי ברוורמן: תעשו את העבודה.

אבישי ברוורמן: יש לכם עכשיו פחות לחץ.

אבישי ברוורמן: מה לגבי הנושא השני?

<אתי בנדלר: בכפוף לשינויים שהוועדה הצביעה עליהם עכשיו, האם היא מאשרת את כל תוספת 12 שמחילה כאמור סיווגים נוספים, את כל הטבלה?

אבישי ברוורמן: כן.

<אתי בנדלר: יש להצביע על כך.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

<איתי עצמון: אדוני צריך להצביע גם על תקנה 584ב.

<איתי עצמון: זאת התקנה שמפנה לתוספת ה-12.

<איתי עצמון: גם לגביה הגשת בקשה לדיון מחדש.

<איתי עצמון: תקנה 584ב, עניינה אישור למתן שירותי בטיחות בהיקף חלקי.

<איתי עצמון: בין השיקולים שהרשות רשאית לשקול בבואה לתת אישור לקצין בטיחות לעבוד בהיקף חלקי הוא גם את הזמן הפנוי העומד לרשותו כמפורט בתוספת ה-12.

<שרית זוכוביציקי-אור: רק תשים לב שיש פה גם שינוי שמתייחס לשיטת העסקה.

<אתי בנדלר: מוצע כאן איזה שהוא שינוי?

<איתי עצמון: לא מוצע שינוי.

<אתי בנדלר: אני מבקשת לאשר את תקנה 584ב בהתאם לשינויים שאושרו בישיבה הקודמת, ללא שינויים נוספים.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

<אתי בנדלר: זאת התקנה שמפנה לטבלה.

יעקב אשר: אני לא ראיתי שום הפניה לטבלה.

<איתי עצמון: 584ב - -

יעקב אשר: אני סומך על היועצת המשפטית.

אבישי ברוורמן: רבותיי, עכשיו אני בא להחלטה הבאה.

אבישי ברוורמן: אנחנו במצב קיים שבו אנחנו רואים שיש בעייתיות.

אבישי ברוורמן: לג'קי לוי יש רק 3 מפקחים.

אבישי ברוורמן: זה מספר נמוך.

אבישי ברוורמן: חשוב מאוד שב"פול טיים" יהיה אדם שקשור למפעל.

אבישי ברוורמן: לאור העובדות האלו אני מציע של-35 משאיות ומעלה יהיה קצין בטיחות שכיר על ידי המפעל ול-45 אוטובוסים ומעלה קצין בטיחות שכיר על ידי המפעל.

דוד צור: רכבים פרטיים לא נכנסים בכלל.

<אתי בנדלר: מה השינויים?

<לאה ורון: מה שהיושב-ראש מעמיד להצבעה זה שמ-35 משאיות ומעלה ומ-45 אוטובוסים ומעלה קצין הבטיחות יהיה קצין בטיחות שכיר על ידי המפעל.

<אתי בנדלר: אני רק מבקשת לחדד את זה.

<אתי בנדלר: הטבלה עצמה איננה מדברת רק על סוגי כלי הרכב האלה, אלא גם על סוגי כלי רכב נוספים.

<אתי בנדלר: אם אני הבנתי את אדוני נכון, בכל מקום שבהתאם לטבלה מדובר על כך שהיקף כלי הרכב דורשים ההעסקה של קצין בטיחות בהיקף של 5 ימי עבודה בשבוע, הוועדה מבקשת שקצין הבטיחות יהיה עובד שכיר.

אבישי ברוורמן: כן.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

<מרדכי בהירי דואני: המלצנו גם על מספר הבדיקות בשנה.

אבישי ברוורמן: זה לחוד.

אבישי ברוורמן: אני לא עושה את כל הדברים עכשיו.

אבישי ברוורמן: כשתגישו לנו יחד עם הדוח הבא, נעלה גם את זה.

<מרדכי בהירי דואני: זה נתון שהוא מאוד מאוד חשוב.

אבישי ברוורמן: אני מסכים.

אבישי ברוורמן: נכנסת רק עכשיו לתפקיד.

אבישי ברוורמן: אני בטוח שלשר התחבורה הבטיחות מאוד חשובה.

אבישי ברוורמן: נעלה את זה לדיון מיד בתחילת המושב.

<אתי בנדלר: אני רוצה להדגיש דבר נוסף לגבי צורת ההתקשרות.

<אתי בנדלר: בתקנה 580(א) נאמר שבעל מפעל יעסיק במפעלו קצין בטיחות שיש לו רישיון נהיגה לסוגי הרכב המופעלים במפעלו.

<אתי בנדלר: הבקשה של המשרד הייתה לשנות את המילה "יעסיק" למונח אחר, משום שבהתאם לפרשנות המשרד המילה "יעסיק" אומרת יחסי עובד מעביד.

<אתי בנדלר: הוויכוח היה על כך שצורת העסקה של קצין הבטיחות לא חייבת להיות במסגרת יחסי עובד מעביד, אלא יכולה להיות גם התקשרות ישירה איתו כעובד עצמאי.

<אתי בנדלר: אני מציעה שהנוסח של תקנה 580 יותאם לעקרונות שהמשרד הציע, בכפוף - -

<לאה ורון: בכפוף למה?

יעקב אשר: בכפוף לפרמטרים שאישרנו היום.

אבישי ברוורמן: במידה ויש אדם שמועסק לא כשכיר על ידי בעל החברה אלא יש משרד x והאיש הוא עצמאי.

אבישי ברוורמן: הוא יועסק פר אדם.

אבישי ברוורמן: המשרד רק עושה את התיווך.

<אתי בנדלר: אינני יודעת מה תפקיד המשרד.

<אתי בנדלר: אני לא מכירה משרדים.

<אתי בנדלר: משרד התחבורה הצהיר חזור והצהר, שההתקשרות היא עם קצין הבטיחות עצמו, גם אם הוא עצמאי.

<אתי בנדלר: האם כך הדבר, אדוני המנכ"ל המשרד?

<אתי בנדלר: אני מבקשת שמה שיבוא באופן ברור לידי ביטוי בנוסח התקנות הוא שההתקשרות היא עם קצין הבטיחות עצמו, גם אם הוא עצמאי.

<עוזי יצחקי: כן.

<שרית זוכוביציקי-אור: כיוון שאנחנו לא רוצים להתערב ביחסי העבודה אנחנו אומרים שהמפעל צריך לקבל שירותי בטיחות.

<שרית זוכוביציקי-אור: זה המונח הנכון.

<שרית זוכוביציקי-אור: אני לא אבדוק את ההתקשרות, אני אבדוק שהוא מקבל שירותי בטיחות.

<אתי בנדלר: האם מפעל יכול להתקשר עם משרד ולא עם קצין בטיחות ספציפי?

<אתי בנדלר: זה מה שאת אומרת?

אבישי ברוורמן: כן.

<אתי בנדלר: בשיחות הבהרה נאמר לי מפורשות שההתקשרות היא אך ורק עם קצין בטיחות.

<אתי בנדלר: אין מעמד למשרד שמעסיק.

<לאה ורון: זה גם נאמר לוועדה.

<אתי בנדלר: אני רוצה שהדברים ייאמרו בצורה מאוד ברורה, כדי שהנוסח ייתן לזה ביטוי.

אבישי ברוורמן: קיבלנו פה 3 החלטות.

אבישי ברוורמן: אחת הייתה ברורה לגבי החסם של משאיות ואוטובוסים לגבי משרה מלאה.

אבישי ברוורמן: אמרנו שבמקרה הזה ללמעלה מ-35 משאיות וללמעלה מ-45 אוטובוסים יהיה שכיר.

אבישי ברוורמן: במקביל, גם כשאדם עובד במשרד עצמאי, ההתקשרות תהיה עם קצין בטיחות ספציפי, לא עם המשרד כולו.

אבישי ברוורמן: זה מה שנאמר על ידי משרד התחבורה.

אבישי ברוורמן: אני מאשש את זה בשם הכנסת.

<שרית זוכוביציקי-אור: אני אגיד את זה במילים טיפה שונות.

<שרית זוכוביציקי-אור: אנחנו מבחינתנו רוצים לדעת מי קצין הבטיחות שייתן את השירותים.

<שרית זוכוביציקי-אור: לא איכפת לי אם הוא עובד החברה או עובד של חברה אחרת שמעסיקה אותו.

<שרית זוכוביציקי-אור: עמדת המשרד היא לא לרשיין את המשרד במובן זה של לא לתת רישיון למשרד לקציני בטיחות.

<שרית זוכוביציקי-אור: אני בכלל לא רוצה לבדוק את ההתקשרות.

<שרית זוכוביציקי-אור: אני רוצה לקחת קצין בטיחות, לראות אם הוא מתאים, אם יש לו רישיון נהיגה מתאים, אם יש לו זמן פנוי על פי היקפי המשרה, ולאשר את המינוי.

אבישי ברוורמן: היו פה שני דברים מבחינתך, מבחינת המשרד.

אבישי ברוורמן: הכנסת החליטה לגבי שכיר על 35 ו-45.

אבישי ברוורמן: זה של הכנסת.

אבישי ברוורמן: הכנסת החליטה.

<שרית זוכוביציקי-אור: ובכל היתר?

אבישי ברוורמן: בכל היתר, כאשר ישנו קצין בטיחות ההתקשרות תהיה עם קצין הבטיחות הזה.

<שרית זוכוביציקי-אור: לא התקשרות.

<שרית זוכוביציקי-אור: הוא צריך לעמוד לרשות.

<עוזי יצחקי: אנחנו לא מתעסקים עם ההתקשרות.

אבישי ברוורמן: זאת שאלה מאוד חשובה.

יעקב אשר: אולי אפשר לעשות שההתקשרות תהיה באמצעות החברה, אבל שזה לא יבוא בחוזה של שירותי בטיחות - -

<שרית זוכוביציקי-אור: אני לא רוצה להיכנס לזה.

<עוזי יצחקי: אנחנו לא רוצים להיכנס לזה.

<שרית זוכוביציקי-אור: איפה שיש חובת העסקה - -

<דרור וגשל: כשמדברים על התקשרות צריך להבדיל בין המישור ההסכמי למישור השלטוני.

<דרור וגשל: במישור השלטוני, כאשר משרד התחבורה נותן כתב הסמכה לקצין בטיחות, הוא נותן כתב הסמכה של קצין בטיחות למפעל ספציפי.

<דרור וגשל: למשרד לא איכפת איך המפעל הזה משלם לקצין הבטיחות הזה.

<דרור וגשל: מבחינתו קצין הבטיחות הזה מוצמד למפעל.

<דרור וגשל: כתב ההסמכה שניתן לו הוא למפעל ספציפי.

<דרור וגשל: השאלה היא איך המפעל משלם לקצין הבטיחות: האם הוא משלם לו והפרילנסר הזה מוציא לו חשבוניות, או שהוא משלם לחברה שמעסיקה אותו.

<דרור וגשל: זה, לפי דעתי, לא צריך לעניין את משרד התחבורה וגם לא אתכם.

<לאה ורון: זה לא מה ששאלו חברי הכנסת, עו"ד וגשל.

אבישי ברוורמן: ג'קי, אתה יכול לעזור לי בזה?

<אתי בנדלר: דרור, אני לא רוצה לקרוא בכל רם, אבל זה לא תואם את העמדה שקיבלנו ממשרדכם.

<אתי בנדלר: אחרת היינו מבררים את זה אתכם בצורה ראויה.

יצחק וקנין: פה זה עניין משפטי.

יצחק וקנין: ככה אני חושב.

יעקב אשר: אם המהות תהיה ברורה, תהיה אולי שאלה משפטית בניסוח.

יעקב אשר: השאלה אם המהות ברורה.

דוד צור: אני חושב שהאחריות ששמנו על המנכ"ל היא בעצם המרכיב הכי חשוב בבטיחות.

דוד צור: יש לו היסטוריה גזרתית, יש לו הזדהות - -

<לאה ורון: מנכ"ל המפעל.

דוד צור: יש לו את הידע, את ההזדהות עם המפעל, הוא מכיר את האנשים, הוא מכיר את כלי הרכב, ולכן מבחינת בטיחות קיבלנו החלטה נכונה.

דוד צור: לגבי מה שהציעה היועצת משפטית הגברת בנדלר אני לא חושב, כי נייצר כאן בעיה רצינית בשני מובנים.

דוד צור: אם ניכנס עכשיו בסוגיה הזאת ונגיד שההתקשרות חייבת להיות ישירות עם כל קצין בטיחות, נהפוך את כולם לעובדים עצמאיים או לעוסק מורשה בכורח, שלא לזה - -

<אתי בנדלר: ממש לא.

דוד צור: הוא יהיה חייב להוציא חשבונית.

יעקב אשר: אם אתה עושה חוזה עם מישהו, אתה חייב להוציא חשבונית.

יעקב אשר: אתה צודק.

דוד צור: מה שחשוב לנו בזווית הבטיחות, בזווית המקצועית של קצין הבטיחות היא העובדה שאותו מוסד עצמאי – נקרא לו בשם המגונה שלו "חברה קבלנית" - שמספק קצין בטיחות לאותו מפעל, יתחייב על הזהות של האדם.

דוד צור: שידעו במפעל שזה האיש.

דוד צור: להחליף אותו - -

<שרית זוכוביציקי-אור: זה מוסדר בכתב המינוי.

דוד צור: להחליף אותו יהיה דבר הרבה יותר קשה.

דוד צור: אני חושב שלא ניכנס פה לסוגיה אם הוא יהיה מועסק או לא.

דוד צור: יש היום 60 משרדים עצמאיים.

דוד צור: לכאורה ג'קי אמור לתת פיקוח על 60 משרדים עצמאיים.

דוד צור: אם נלך מחר למה שהצעת קודם, היועצת המשפטית, אנחנו פתאום נמצא אותו מפקח אחד אחד.

דוד צור: במקום שהוא יפקח על 60 משרדים, הוא יפקח על 600 קציני בטיחות.

<אתי בנדלר: הבעיה היא שהם בכלל לא מפקחים על המשרדים.

<אתי בנדלר: הם עומדים על כך שהם לא רוצים לפקח על המשרדים.

דוד צור: הוא יפקח על אחד אחד?

<אתי בנדלר: המשרד צריך לקבל החלטה.

<אתי בנדלר: אני לא רוצה להתערב בנושא הזה.

<אתי בנדלר: המשרד יכול לומר שהוא מוכן להתחיל לפקח על המשרדים.

<אתי בנדלר: אם הוא מפקח על המשרדים, יכול להיות שצריך לרשיין אותם.

<אתי בנדלר: הוא יכול לומר שהוא לא רוצה שום עניין עם המשרדים, שהוא רוצה לבדוק את הפעילות של קצין הבטיחות שמוצמד לכל מפעל.

אבישי ברוורמן: מה שעו"ד בנדלר, המשנה ליועץ המשפטי לכנסת, אמרה זה לא מהרהורי ליבה.

אבישי ברוורמן: זאת ההצעה שקיבלנו ממשרד התחבורה שהיא ציטטה.

<אתי בנדלר: כך הבנתי את עמדת משרד התחבורה בזמנו ואת עמדת משרד המשפטים.

<אתי בנדלר: יכול להיות שלא הבנתי נכון והם התכוונו למשהו אחר.

דוד צור: הם לא הסבירו נכון.

<אתי בנדלר: אני חושבת שהדברים צריכים להיות ברורים.

<אתי בנדלר: המשרד חוזר ומצהיר – אני מסתכלת על נציגי משרד התחבורה, החל מהמנכ"ל, המשך הלאה - שהם לא רוצים שום עסק עם המשרדים.

<אתי בנדלר: הם לא רוצים לבדוק אותם.

<אתי בנדלר: תתקנו אותי אם אני טועה.

<אתי בנדלר: תחליטו אם אתם רוצים את המשרד, אם אתם רוצים - -

אבישי ברוורמן: שרית, מה עושים?

אבישי ברוורמן: אתם לא רוצים את המשרדים, אתם רוצים את הבן אדם.

אבישי ברוורמן: איך פותרים את הסוגיה הזאת?

<שרית זוכוביציקי-אור: העניין הוא שאנחנו לא רוצים קשר עם המשרדים.

<שרית זוכוביציקי-אור: אנחנו לא רוצים לרשיין אותם.

<שרית זוכוביציקי-אור: אין לנו התנגדות לזה שמי שיהיה המעסיק שלהם יהיה משרד כזה.

<אתי בנדלר: אין לי בעיה שהוא יהיה מועסק על ידי משרד.

<אתי בנדלר: כשאת אומרת למפעל שהוא צריך לקבל שירותי בטיחות, מה את מטילה?

<אתי בנדלר: עם מי למפעל יהיה קשר?

<אתי בנדלר: זאת השאלה שלי.

<אתי בנדלר: או שהוא יעסיק את קצין הבטיחות כעובד שכיר, או - - כאן השאלה .

<שרית זוכוביציקי-אור: אופן העסקה - -

אבישי ברוורמן: אופן העסקה של העצמאי.

<שרית זוכוביציקי-אור: בסוגים מסוימים של כלי רכב לא אכפת לי מי מעסיק.

<שרית זוכוביציקי-אור: כל חלק י' בתקנות התעבורה נועד כדי לאפשר למפעלים לקיים את החובה שלהם להעסיק קצין בטיחות.

<שרית זוכוביציקי-אור: אנחנו מעמידים לרשותם קצין בטיחות.

<שרית זוכוביציקי-אור: המפעל יהיה חייב לקיים את החובה הזאת.

<שרית זוכוביציקי-אור: יבוא מפעל ויגיד לי, תשמעו, משה הוא קצין הבטיחות שלי.

<שרית זוכוביציקי-אור: אני לא אשאל אותו אם משה הוא עובד שלו, אם משה הוא עובד של משרד.

<שרית זוכוביציקי-אור: אני לא אשאל.

<שרית זוכוביציקי-אור: בעל המפעל יגיד שקצין הבטיחות הזה עומד לרשותו.

<שרית זוכוביציקי-אור: אם לקצין הבטיחות יש כתב הסמכה, יש רישיון נהיגה מתאים ואת הזמן הפנוי המתאים כשמדובר ביותר ממשרה אחת, אני ארשום בפניי שמשה הוא קצין הבטיחות.

<שרית זוכוביציקי-אור: הנוסח הנכון יהיה שבמקום שהוא יעסיק, הוא יקבל שירותי בטיחות.

<שרית זוכוביציקי-אור: מתי אני אבדוק את שיטת העסקה?

<שרית זוכוביציקי-אור: במקומות שבהם תחול חובת העסקה.

חנא סוייד: אני קצת התבלבלתי.

אבישי ברוורמן: כשאותו משה, שהוא במשרד של פלוני אלמוני, יוצא למילואים, אז המשרד מביא מישהו אחר.

יצחק וקנין: אני אפשט את מה שהם לא מצליחים לפשט.

יצחק וקנין: משרד התחבורה אומר שלא מעניין אותו המעסיק שלו, מעניין אותו שלאותו קצין בטיחות תהיה הסמכה, תהיה תעודה, יהיה רישיון.

יצחק וקנין: לא מעניין את משרד התחבורה מי מעסיק אותו.

חנא סוייד: זה נכון מה שהוא אמר?

<שי סומך: נתחיל לגבי שכיר.

<שי סומך: אני מציע לומר, ברחל בתך הקטנה, שהעסקה תהיה במסגרת יחסי עובד מעביד.

<שי סומך: יש הליך תלוי ועומד.

<שי סומך: המדינה טענה שם ש"יעסיק" זה יחסי עובד מעביד, אבל בית המשפט התלבט.

<שי סומך: אני לא הבנתי מה קורה עם רכבים שהם לא רכבים כבדים ואוטובוסים.

יצחק וקנין: יש את הטבלה.

<שי סומך: מבחינת העסקה.

<שי סומך: אני רוצה לתאר היבט נוסף שחברי הכנסת צריכים להיות מודעים אליו.

<שי סומך: יש סבירות גבוהה שהחברות האלו הן חברות כוח אדם.

<שי סומך: אני לא אומר דברים נחרצים, אבל לפי התיאור ששמעתי יש סבירות גבוהה.

<שי סומך: לכך יש שתי משמעויות.

<שי סומך: משמעות אחת שהם צריכים לקבל רישיון כקבלני כוח אדם, שיש ערובה.

<שי סומך: זה פחות רלוונטי למה שקורה כאן.

<שי סומך: ההיבט השני הוא שאחרי 9 חודשים הם מפטרים את העובד או קולטים אותו במקום העבודה.

<שי סומך: אפשר להאריך ב-15 חודשים בנסיבות מיוחדות.

<שי סומך: שר הכלכלה יכול להאריך.

<שי סומך: זה היבט שאתם צריכים לקחת בחשבון.

אבישי ברוורמן: היא הנותנת.

יעקב אשר: איפה הייתם עד עכשיו בעניין הזה?

<שי סומך: הדברים נאמרו.

יצחק וקנין: צריך לחדד את זה עוד יותר.

יצחק וקנין: האחריות מבחינת משרד התחבורה היא המפעל שמעסיק את אותו אחד על פי כל הקריטריונים.

יצחק וקנין: בכל נושא העסקה במערכת אחרת של כוח אדם או חברה אין שום מחויבות כלפי שום נושא בטיחות.

יצחק וקנין: זה מחוץ לתחום.

יצחק וקנין: התחום הוא המפעל והמועסק.

יצחק וקנין: בזה שאני מעסיק אותו אין לו שום אחריות.

יצחק וקנין: אותו אחד שמעסיק, משלם משכורת לאותו קצין בטיחות ביום יום.

יצחק וקנין: במצב שהמפעל מעסיק את קצין הבטיחות יש אחריות, כיוון שהלינקז' פועל כל הזמן.

אבישי ברוורמן: ישירות.

יצחק וקנין: ברגע שהוא יוצא למילואים, קורה משהו אחר, או כמו שהוא אמר, עוברת תקופה של 9 חודשים, אז יש בעיות אחרות.

יצחק וקנין: צריך לקחת הכל בחשבון.

יצחק וקנין: אני לא נכנס לבעיה המשפטית.

יצחק וקנין: זאת בעיה משפטית שאני לא יודע לפתור אותה.

<איתי עצמון: אדוני, רק כדי להבין מה הנוסח הסופי של התקנות ככל שהחלטת הוועדה תאושר.

<איתי עצמון: כאשר מדובר על 5 ימי עבודה ומעלה צורת העסקה תהיה כשכיר.

<איתי עצמון: זאת ההסמכה.

<שרית זוכוביציקי-אור: יחסי עובד מעביד.

<איתי עצמון: מה ההחלטה לגבי רכב מסוג N3 ואוטובוסים?

<איתי עצמון: השינוי שעשינו הוא בטבלה שמתייחסת לאישור להעסקה בהיקף חלקי.

<איתי עצמון: זה השינוי שנעשה בטבלה.

<איתי עצמון: האם יש זיקה בין השינוי שעשינו בטבלה לצורת העסקה, דהיינו צורת העסקה כשכיר או כעצמאי?

<דרור וגשל: זה מה שהיושב-ראש ביקש.

חנא סוייד: זה לב ליבה של ההחלטה שלנו.

אבישי ברוורמן: הייתה הצבעה על זה.

אבישי ברוורמן: היינו פה בדיונים.

אבישי ברוורמן: היו לחצים והיו דברים,

<איתי עצמון: אני רוצה לשאול את נציגי משרד התחבורה לגבי תקנה 580(ה), שמתייחסת להסדר שקיים היום בתקנות שירותי הובלה.

<איתי עצמון: האם צריך לעשות פה שינוי לאור השינויים שהוועדה החליטה עליהם היום?

<איתי עצמון: 580(ה) מתייחסת להסדר הספציפי שקיים היום בתקנות שירותי הובלה לגבי בעל רישיון מוביל שמחזיק או מפעיל עד 10 כלי רכב מסחריים.

<איתי עצמון: במקרה הזה יש חובה להתקשר, אך אין חובת העסקה.

<שרית זוכוביציקי-אור: יכול להיות שכדאי לתקן את תקנות שירותי הובלה, כי יש שם הפרדה בין - -

<איתי עצמון: אתם בחרתם שלא לתקן את תקנות שירותי הובלה.

<איתי עצמון: קבעתם כאן את ההסדר.

<איתי עצמון: ההסדר הזה אושר בדיון שהיה בנובמבר.

<איתי עצמון: אני מבקש להבין אם יש צורך לעשות שינוי בתקנה הזאת.

<שרית זוכוביציקי-אור: אני חושבת שלא.

אבישי ברוורמן: אם יש בעיה, תגיד לי.

<אתי בנדלר: הבעיה שאי אפשר לעשות שוב רביזיה בעניין הזה.

<אתי בנדלר: אני מבקשת שההחלטה של הוועדה תהיה שככל שיש צורך להתאים את זה בהתאם לעקרונות שהוועדה החליטה עליהם, אנחנו נעשה את ההתאמה.

אבישי ברוורמן: שרית, מקובל?

<שרית זוכוביציקי-אור: כן.

<אתי בנדלר: בכל המקרים שאין חובה להעסיק קצין בטיחות במסגרת יחסי עובד מעביד, אנחנו נכתוב, לאור עמדת המשרד ומשרד המשפטים, שלא תהיה חובה להתקשר באופן ישיר עם קצין הבטיחות, אלא שהמפעל ידאג לכך שיעמוד לרשותו קצין בטיחות.

<שרית זוכוביציקי-אור: קבלת שירותי בטיחות מקצין בטיחות.

<אתי בנדלר: שתהיה חובה לקבל שירותי בטיחות.

<אתי בנדלר: אנחנו לא מדברים כרגע אם זה יהיה באמצעות משרד או לא.

אבישי ברוורמן: ג'קי, מה אתה אומר?

<ג'קי יעקב לוי: זאת סוגיה משפטית.

<ג'קי יעקב לוי: שרית צריכה לענות.

אבישי ברוורמן: מקובל?

<קריאה: קצין בטיחות ספציפי.

<איתי עצמון: אנחנו נתאים את המונחים לאורך התיקון.

<איתי עצמון: בכל מקום שיש צורך בשינוי טכני במינוחים מבחינת העסקה או קבלת שירותי בטיחות, אני מבקש את ההסמכה לעשות את השינויים.

אבישי ברוורמן: בהחלט.

אבישי ברוורמן: אתה מקבל אותה.

<שרית זוכוביציקי-אור: תחילה, תחולה 12.

<שרית זוכוביציקי-אור: (1) תחילתן של תקנות אלה 180 ימים מיום פרסומן (להלן – יום והוראת מעבר התחילה).

<שרית זוכוביציקי-אור: (2) הוראות תקנה 583א(א) יחולו על בקשות לקבלת כתב הסמכה או לחידושו החל מיום התחילה ואילך;

<איתי עצמון: שיוגשו מיום התחילה ואילך?

<אבנר פלור: אם המשמעות היא 35 כלי רכב ויש היום 100 כלי רכב, 120 כלי רכב, אז 180 יום לא מספיקים מבחינת ההיערכות.

<איתי עצמון: צריך יותר?

<אבנר פלור: בטח.

<אבנר פלור: יש אנשים שעובדים עכשיו.

<אבנר פלור: אני מצמצם אותם עכשיו מ-120 ל-35.

<אבנר פלור: צריכים איזו שהיא תקופת היערכות.

<אבנר פלור: 180 יום זה לא מספיק.

<עוזי יצחקי: המשק צריך להתארגן.

אבישי ברוורמן: חצי שנה זה מספיק.

<עוזי יצחקי: צריך יותר.

<אבנר פלור: היות ומפחיתים ממעל 100 כלי רכב ל-35, ויש כבר קציני בטיחות שעוסקים - -.

אבישי ברוורמן: מר פרידמן, מה אתה אומר?

<יובל פרידמן: לא כזה הבדל.

<אבנר פלור: זה היערכות מבחינתנו.

אבישי ברוורמן: מר פרידמן, תסביר מדוע זה יכול להיות תוך 180.

<יובל פרידמן: התקנות צריכות היום גם גרורים.

<יובל פרידמן: היחס המצוי זה בערך 1 ל-3.

<יובל פרידמן: זה אומר שכשכתוב 35 היחס המאפיין הוא 105.

אבישי ברוורמן: 105.

אבישי ברוורמן: אנחנו נותנים 180.

אבישי ברוורמן: זה הגיוני לחלוטין.

<אבנר פלור: שייקח על עצמו את האחריות.

<עוזי יצחקי: זה שינויים מהותיים במשק.

<אבנר פלור: אנחנו צריכים להיערך, כי מפחיתים את הכמויות מ-100, מאה ומשהו ל-35.

<אבנר פלור: יש קציני בטיחות שכבר מועסקים.

<אבנר פלור: החברות האלו צריכות להתארגן.

אבישי ברוורמן: כמה אתה רוצה?

<אבנר פלור: צריך תקופת היערכות של שנה, כי זאת תקופה שהיא תקופת מעבר.

חנא סוייד: יש לכם הערכה בכמה אנשים מדובר?

<עוזי יצחקי: יש פה גם עניין של הכשרה.

<עוזי יצחקי: הכשרה לוקחת המון זמן.

<עוזי יצחקי: זה לא פשוט.

יעקב אשר: אני מציע 9 חודשים.

חנא סוייד: יש לכם הערכה על כמה אנשים זה ישליך?

חנא סוייד: האם מדובר ב-50 אנשים, ב-100 אנשים?

<אבנר פלור: כמות גדולה.

<אבנר פלור: אני לא יודע להגיד לך.

אבישי ברוורמן: 9 חודשים.

אבישי ברוורמן: אני מעלה להצבעה את כל התקנות.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

<שרית זוכוביציקי-אור: תקנה 583 מקצרת את תקופת ההסמכה מ-5 שנים לשנתיים.

<איתי עצמון: האם את מכוונת לכך שמדובר על בקשות שיוגשו מיום התחילה ואילך?

<שרית זוכוביציקי-אור: כן.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים – אין

אבישי ברוורמן: יש עוד נושא?

<איתי עצמון: נושא האגרות.

<שרית זוכוביציקי-אור: הגשנו את תקנות האגרות לוועדת הכספים לפני למעלה משנה.

<שרית זוכוביציקי-אור: ועדת הכספים לא דנה בהן.

<איתי עצמון: האם הגשתם תיקון לתקנות התעבורה בנושא האגרות לאישור ועדת הכספים?

<שרית זוכוביציקי-אור: כן.

אבישי ברוורמן: שסלומיאנסקי יכנס את הוועדה.

אבישי ברוורמן: שיעבוד כמונו בפגרה.

<אתי בנדלר: העברתם את זה לוועדת כספים.

<עוזי יצחקי: כן, לפני שנה.

<אתי בנדלר: אני מציעה שגם זה יהיה 9 חודשים, שתלחצו על ועדת הכספים.

<אתי בנדלר: תסבירו להם שזה אמור להיכנס לתוקף.

<אתי בנדלר: אם תהיה בעיה, היושב-ראש ידבר עם יושב-ראש ועדת הכספים.

אבישי ברוורמן: אני אדבר עם סלומיאנסקי.

אבישי ברוורמן: סמנכ"ל בכיר פלור, המנכ"ל יצחקי, מכובדיי חברי הכנסת, אני רוצה להודות לכם.

אבישי ברוורמן: זה היה מסע ייסורים מסוים.

אבישי ברוורמן: אני יודע שכולם רצו יותר בטיחות, כי אנחנו רואים שיש בעיית בטיחות יותר משמעותית אצל המשאיות והאוטובוסים.

אבישי ברוורמן: הלכנו, ניסינו, בחנו והגענו לתוצאה, לדעתי, הטובה ביותר כרגע.

אבישי ברוורמן: אני יודע שמשרד התחבורה עם השר , שהוא בעל יוזמה ועוצמה, ידאג במקביל שאחרי שג'קי לוי, שעשה קריירה מפוארת כאן, יצא לגמלאות, לבא אחריו יהיו יותר מפקחים.

אבישי ברוורמן: אני בטוח שהנושא הזה יעלה על הפרק.

אבישי ברוורמן: אנחנו כאן דאגנו שלגבי משאיות ואוטובוסים, ששם רוב התאונות המשמעותיות הקשות, יהיה קשר ישיר בין בעל המפעל שיעסיק את האדם.

אבישי ברוורמן: מעבר לזה אנחנו לא פוגעים בשוק, יש מקום לעצמאיים.

אבישי ברוורמן: גם כאן חובת הפיקוח, כדי שלא תהיה הפקרות.

אבישי ברוורמן: משרד התחבורה צריך להעצים את הנושא.

אבישי ברוורמן: אני מאוד מודה לרשות הלאומית לבטיחות בדרכים שנכנסה לעובי הקורה, נתנה לנו את אבן הבוחן שבאמצעותה עשינו את החיתוך בין שכיר לעצמאי.

אבישי ברוורמן: אני פונה אליכם עכשיו לקחת את כל הנושא, כולל הנושאים הנוספים.

אבישי ברוורמן: אני עובד מאוד צמוד עם הצוות של משרד התחבורה.

אבישי ברוורמן: אני מעריך אותו, אני יודע שהם מעריכים גם אותי ואת כל חברי הכנסת שנמצאים כאן.

אבישי ברוורמן: אני מאחל לכולם שנה טובה, בטיחות טובה.

אבישי ברוורמן: תודה לכולכם.